CELEX: 32021R0573
Language: da
Date: 2021-02-01 00:00:00
Title: Kommissionens delegerede forordning (EU) 2021/573 af 1. februar 2021 om ændring af delegeret forordning (EU) 2019/625 for så vidt angår importbetingelser for levende snegle, sammensatte produkter og naturtarme til konsum (EØS-relevant tekst)

8.4.2021   
               
               
                  DA
               
               
                  Den Europæiske Unions Tidende
               
               
                  L 120/6
               
            
         KOMMISSIONENS DELEGEREDE FORORDNING (EU) 2021/573
         af 1. februar 2021
         om ændring af delegeret forordning (EU) 2019/625 for så vidt angår importbetingelser for levende snegle, sammensatte produkter og naturtarme til konsum
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (1), særlig artikel 126, stk. 1, og
         ud fra følgende betragtninger:
         
                     (1)
                  
                  
                     Ved Kommissionens delegerede forordning (EU) 2019/625 (2) er der fastsat krav vedrørende indførsel til Unionen af sendinger af bl.a. tilberedte snegle.
                  
               
                     (2)
                  
                  
                     I henhold til artikel 1, stk. 2, litra a), nr. i) og iii), i delegeret forordning (EU) 2019/625 skal tredjelande, der eksporterer sendinger af tilberedte snegle til Unionen, være listeopført, og alle sendinger af tilberedte snegle skal være ledsaget af et officielt certifikat. Lignende krav bør også gælde for levende snegle til konsum.
                  
               
                     (3)
                  
                  
                     Med henblik på entydigt at identificere de snegle, der er omfattet af kravene vedrørende indførsel til Unionen, bør der indføres en definition af snegle i delegeret forordning (EU) 2019/625.
                  
               
                     (4)
                  
                  
                     Delegeret forordning (EU) 2019/625 bør ikke finde anvendelse på prøver af varer til konsum, der importeres med henblik på produktanalyse og kvalitetskontrol uden at blive markedsført og derfor ikke udgør en risiko for folkesundheden. Artikel 1, stk. 3, bør ændres i overensstemmelse hermed. Artikel 12 i delegeret forordning (EU) 2019/625 foreskriver krav vedrørende indførsel af sendinger af sammensatte produkter med koder i det harmoniserede system (»HS-koder«) under visse overskrifter i del II i bilag I til Rådets forordning (EØF) nr. 2658/87 (3) Der bør henvises til koderne i den kombinerede nomenklatur (KN) i overensstemmelse med forordning (EU) 2017/625. Der mangler desuden koder for visse sammensatte produkter i artikel 12 i delegeret forordning (EU) 2019/625. Disse KN-koder bør derfor tilføjes.
                  
               
                     (5)
                  
                  
                     Sendinger af levende snegle og sammensatte produkter, der markedsføres til konsum, bør ledsages af et individuelt certifikat med henblik på indførsel til Unionen for at mindske risikoen for manglende overholdelse af EU-kravene vedrørende fødevaresikkerhed. Certificering af overholdelse af EU-krav bidrager også til at minde fødevarevirksomhedslederne og de kompetente myndigheder i tredjelande eller regioner heri om, hvilke krav der gælder i Unionen.
                  
               
                     (6)
                  
                  
                     Artikel 7 i delegeret forordning (EU) 2019/625 foreskriver krav til fremstillingen af råvarer til import af sendinger af fersk kød, hakket kød, tilberedt kød, kødprodukter, maskinsepareret kød og råvarer til fremstilling af gelatine og kollagen med henblik på at undgå en eventuel risiko for folkesundheden. Blærer og tarme, der anvendes til fremstilling af naturtarme, undergår en behandling, der eliminerer enhver risiko for folkesundheden. Det bør derfor være tilladt, at råvarer til fremstilling af naturtarme kommer fra slagterier, der er underlagt nationale kompetente myndigheders tilsyn, og artikel 7 bør ændres i overensstemmelse hermed.
                  
               
                     (7)
                  
                  
                     Artikel 13 i delegeret forordning (EU) 2019/625 foreskriver, at enhver sending af visse listeopførte produkter kun må indføres til Unionen, hvis sendingen ledsages af et officielt certifikat. Sammensatte produkter er ikke opført på listen over produkter, der skal ledsages af et officielt certifikat.
                  
               
                     (8)
                  
                  
                     Den risiko, der knytter sig til visse kategorier af sammensatte produkter, afhænger af, hvilken type ingredienser der er tale om, og af oplagringsforholdene. For sendinger af sådanne produkter, der markedsføres til konsum, bør det derfor være et krav, at der for hver enkelt sending, der skal indføres til Unionen med henblik på markedsføring, udstedes et individuelt certifikat. Certificering af overholdelse af gældende EU-krav vil også kunne bidrage til at minde fødevarevirksomhedslederne og de kompetente myndigheder i tredjelande eller regioner heri om, hvilke krav der gælder i Unionen.
                  
               
                     (9)
                  
                  
                     Visse langtidsholdbare sammensatte produkter, der ikke indeholder andre kødprodukter end gelatine eller kollagen eller højt forarbejdede produkter, udgør ikke en risiko for folke- eller dyresundheden på grund af den påkrævede behandling i forbindelse med fremstilling af sådanne kødprodukter. Sådanne sammensatte produkter bør ledsages af en privat erklæring i stedet for et officielt certifikat.
                  
               
                     (10)
                  
                  
                     Delegeret forordning (EU) 2019/625 bør derfor ændres.
                  
               
                     (11)
                  
                  
                     Da artikel 12 og 14 i delegeret forordning (EU) 2019/625 finder anvendelse fra den 21. april 2021, bør ændringerne af artikler af relevans for disse artikler 12 og 14 også finde anvendelse fra denne dato —
                  
               VEDTAGET DENNE FORORDNING:
         
            Artikel 1
            I delegeret forordning (EU) 2019/625 foretages følgende ændringer:
            
                        1)
                     
                     
                        I artikel 1, stk. 2, litra d), tilføjes følgende som nr. v):
                        
                                    »v)
                                 
                                 
                                    levende snegle«.
                                 
                              
                  
                        2)
                     
                     
                        I artikel 1, stk. 3, tilføjes følgende som litra c):
                        
                                    »c)
                                 
                                 
                                    varer bestemt til konsum, når der er tale om prøver til produktanalyse og kvalitetskontrol, som ikke bliver markedsført.«
                                 
                              
                  
                        3)
                     
                     
                        I artikel 2 indsættes følgende som nr. 14a):
                        
                                    »14a)
                                 
                                 
                                    »snegle«: snegle som defineret i punkt 6.2 i bilag I til forordning (EF) nr. 853/2004 og andre arter af snegle, som tilhører familierne Helicaidae, Hygromidae eller Spinciterochili, til konsum«.
                                 
                              
                  
                        4)
                     
                     
                        I artikel 3 indsættes følgende som litra c):
                        
                                    »c)
                                 
                                 
                                    levende snegle med KN-koden 0307 60 00 i del II i bilag I til forordning (EØF) nr. 2658/87.«
                                 
                              
                  
                        5)
                     
                     
                        Artikel 7, litra d), affattes således:
                        
                                    »d)
                                 
                                 
                                    maskinsepareret kød og kødprodukter, undtagen naturtarme som defineret i artikel 2, nr. 45), i Kommissionens delegerede forordning (EU) 2020/692 (*1)
                                    
                                 
                              
                           (*1)  Kommissionens delegerede forordning (EU) 2020/692 af 30. januar 2020 om supplerende regler til Europa-Parlamentets og Rådets forordning (EU) 2016/429 for så vidt angår regler vedrørende indførsel til Unionen og flytning og håndtering efter indførsel af sendinger af visse dyr, visse typer avlsmateriale og visse animalske produkter (EUT L 174 af 3.6.2020, s. 379).«"
                        
                     
                  
                        6)
                     
                     
                        Artikel 12, stk. 1, affattes således:
                        
                           »1.   Sendinger af sammensatte produkter med HS-koderne under pos. 1517, 1518, 1601 00, 1602, 1603 00, 1604, 1605, 1702, 1704, 1806, 1901, 1902, 1904, 1905, 2001, 2004, 2005, 2101, 2103, 2104, 2105 00, 2106, 2202, 2208 i bilag I til forordning (EØF) nr. 2658/87 må kun indføres til Unionen med henblik på markedsføring, hvis hvert forarbejdet animalsk produkt i det pågældende sammensatte produkt enten er produceret i virksomheder, der er beliggende i tredjelande eller regioner heri og godkendt til eksport af de pågældende forarbejdede animalske produkter til Unionen, jf. artikel 5, eller i virksomheder i medlemsstaterne.«
                        
                     
                  
                        7)
                     
                     
                        I artikel 13, stk. 1, foretages følgende ændringer:
                        
                                    a)
                                 
                                 
                                    Følgende indsættes som litra d):
                                    
                                                »d)
                                             
                                             
                                                levende snegle med KN-koden 0307 60 00 i del II i bilag I til forordning (EØF) nr. 2658/87«.
                                             
                                          
                              
                                    b)
                                 
                                 
                                    Følgende indsættes som litra e):
                                    
                                                »e)
                                             
                                             
                                                sammensatte produkter som omhandlet i artikel 12, stk. 2, litra a) og b), bortset fra langtidsholdbare sammensatte produkter, der ikke indeholder andre kødprodukter end gelatine, kollagen eller højt forarbejdede produkter som omhandlet i afsnit XVI i bilag III til forordning (EF) nr. 853/2004.«
                                             
                                          
                              
                  
                        8)
                     
                     
                        Artikel 14, stk. 1, affattes således:
                        
                           »1.   En privat erklæring, der bekræfter, at sendingerne opfylder gældende krav som omhandlet i artikel 126, stk. 2, i forordning (EU) 2017/625, udfærdiget og underskrevet af den importerende fødevarevirksomhedsleder, skal ledsage sendinger af sammensatte produkter som omhandlet i artikel 12, stk. 2, litra b), hvis de sammensatte produkter ikke indeholder andre kødprodukter end gelatine, kollagen eller højt forarbejdede produkter som omhandlet i afsnit XVI i bilag III til forordning (EF) nr. 853/2004 og artikel 12, stk. 2, litra c).«
                        
                     
                  
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Artikel 1, nr. 5), nr. 7), litra b), og nr. 8), finder anvendelse fra den 21. april 2021.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 1. februar 2021
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 95 af 7.4.2017, s. 1.
         
            (2)  Kommissionens delegerede forordning (EU) 2019/625 af 4. marts 2019 om supplerende regler til Europa-Parlamentets og Rådets forordning (EU) 2017/625 for så vidt angår krav vedrørende indførsel til Unionen af sendinger af visse dyr og varer til konsum (EUT L 131 af 17.5.2019, s. 18).
         
            (3)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).